paragraph_text: Tijare su tako kroz povijest bile različitog dizajna, a za komparaciju treba spomenuti masu tijare. Najlakša tijara iznosila je 900 g i to je tijara koja je bila izrađena za papu Ivana XXIII. 1959. godine. Toliko je također bila teška i tijara pape Pija XI. iz 1922. Najteža tijara u papinskoj kolekciji je tijara iz 1804. Ovu tijaru je papi Piju VII. poklonio Napoleon u znak proslave braka s Josephinom i proslave svoje krunidbe za francuskog cara. Do Drugog vatikanskog sabora pape su nosile tijaru prigodom neliturgijskih slavlja, kao npr. prilikom proglašenje neke dogme ili proglašenja neke osobe svetom.